นายกรัฐมนตรี มอบนโยบายแก่ส่วนท้องถิ่น ขอความร่วมมือบูรณาการขับเคลื่อนพัฒนาประเทศแบบองค์รวม
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบนโยบายสำคัญของรัฐบาลให้แก่ผู้ว่าราชการจังหวัดและนายกองค์การบริหารส่วนจังหวัดที่ได้รับการเลือกตั้งใหม่ เพื่อบูรณากาขับเคลื่อนการพัฒนาประเทศภายใต้กรอบแนวคิด “ท้องถิ่นไทย รวมไทย สร้างชาติ” โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย หัวหน้าส่วนราชการ ผู้บริหารระดับสูงกระทรวงมหาดไทยและผู้บริหารระดับสูงของกรมส่งเสริมการปกครองท้องถิ่น เข้าร่วมนายกรัฐมนตรี กล่าวว่า ขอแสดงความยินดีกับนายก อบจ.ที่ได้รับเลือกตั้งใหม่ทุกคน ซึ่ง อบจ.ถือเป็นหน่วนงานสำคัญเพื่อให้เกิดการบูรณาการขับเคลื่อนประเทศและขอให้ทุกคนตั้งใจทำงานตามที่หาเสียงไว้และประสานงานกับส่วนกลาง เพื่อให้การทำงานประสบผลสำเร็จอย่างเป็นรูปธรรมและให้ประเทศเกิดความเข้มแข็งตั้งแต่ฐานราก เพราะท้องถิ่นถือเป็นกลไกหลักในการขับเคลื่อนประเทศ เห็นได้จากการแก้ปัญหาโควิด-19 ที่ต้องผ่านกลไกต่างๆ ตั้งแต่ส่วนกลางลงไปยังภูมิภาค ถือเป็นการแก้ปัญหาแบบองค์รวม จนประสบความสำเร็จ ทำให้ไทยได้รับเสียงชื่นชมจากนานาชาติ ขณะเดียวกันต้องรู้เท่าทันการเปลี่ยนแปลงของกระแสโลก เพื่อมองหาแนวทางการแก้ปัญหาและขับเคลื่อนไปด้วยกันทั้งส่วนกลางและท้องถิ่นทั้งนี้ต้องเตรียมแผนรองรับในอนาคต การก้าวไปสู่สังคมผู้สูงวัย การยกระดับศักยภาพแรงงาน ทั้งการเกษตรและอุตสาหกรรม อีกทั้งต้องคิดต่อยอดภูมิปัญญาท้องถิ่นให้ทุกคนในชุมชนได้มีส่วนร่วม ส่วนเรื่องของสุขภาพและสาธารณสุข รัฐบาลดูแลพัฒนาตามลำดับ ให้รัดกุม ครอบคลุมและเกิดประโยชน์กับประชาชน โดยการติดเชื้อโควิด-19 ต่อให้มาตรการดีเพียงใด แต่ถ้าทุกคนไม่ร่วมมือกัน ก็ไม่สามารถแก้ปัญหาได้ ดังนั้นทุกคนต้องมีจิตสำนึกว่าจะช่วยกันอย่างไร โดยเฉพาะช่วงเทศกาลสงกรานต์นี้อย่างไรก็ตาม มีรายงานว่า นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน แจ้งยกเลิกภารกิจที่จะมามอบนโยบายด้านเศรษฐกิจของรัฐบาลในงานนี้ จากเดิมที่มีกำหนดการเข้าร่วมในช่วงบ่าย ภายหลังจากที่มีกระแสข่าวว่าเป็นรัฐมนตรีทีมเศรษฐกิจ ที่ไปเที่ยวสถานบันเทิงย่านทองหล่อ ซึ่งมีผู้ติดโควิด-19 รวมอยู่ด้วยแม้ว่าเมื่อช่วงเช้าวันนี้ นายสุพัฒนพงษ์ ได้แสดงผลตรวจโควิด-19 ผ่านทางเฟซบุ๊ก ที่ปรากฎผลว่าไม่พบเชื้อโควิด-19